open-index/open-wikipedia-markdown huggingface dataset:
הרמאפרודיטוס הישן

**הרמאפרודיטוס הישן** (ביוונית: **Κοιμώμενος Ερμαφρόδιτος**) הוא פסל שיש רומי עתיק, המבוסס על פסל יווני מן המאה השנייה לפני הספירה ומתאר את הרמאפרודיטוס. הוא מוצג במוזיאון הלובר בפריז.
## המקור המיתולוגי

הרמאפרודיטוס הוא בנם של הרמס ואפרודיטה (שמו הוא הלחם של שמותיהם), המתואר במיתולוגיה היוונית ובספר השישי בשיר האפי מטמורפוזות של אובידיוס. בשיטוטיו נתקל הרמאפרודיטוס בבריכתה של נימפת הים סלמקיס שניסתה לפתות אותו. לאחר שסירב הערימה עליו סלמקיס וקפצה עליו בזמן שהתרחץ בבריכה, תוך שהיא נצמדת אליו בחוזקה ומתפללת לאלים כי גופיהם לא יפרדו לעולם והם יהפכו לאחד. משאלתה התגשמה, גופה הוטמע בתוך גופו והם הפכו לאדם אחד, גופו גוף נערה ואיבר מינו זכרי. בצערו, הטיל הרמאפרודיטוס קללה על מי הבריכה, כך שכל מי שירחץ בהם מעתה יעבור את השינוי שעבר עליו.

## היסטוריה
"הרמאפרודיטוס הישן" הוא העתק מתקופת האימפריה הרומית של פסל ארד שנוצר על ידי פסל הלניסטי בשם פוליקלס בערך בשנת 155 לפני הספירה. פסל הארד המקורי מוזכר בספר תולדות הטבע שכתב פליניוס הזקן ויצא לאור החל משנת 77 לספירה. הנושא משקף את הטעם לעירום רפוי, אלמנט ההפתעה ותיאטרליות שכולם הוערכו בסוף התקופה ההלניסטית וברומא העתיקה.

הפסל התגלה ברומא ליד מרחצאות דיוקליטיאנוס בשנת 1608. הוא היה אחת מיצירות המופת הנערצות ביותר של אוסף בורגזה במאות ה-17 וה-18. בשנת 1619 הורה הקרדינל שיפיונה בורגזה לפסל ג'ובאני לורנצו ברניני לגלף את המזרן שעליו מונח השיש העתיק. היצירה הגיעה למוזיאון הלובר בשנת 1807 לאחר שנרכשה, יחד עם שאר אוסף בורגזה, על ידי נפוליאון בונפרטה מגיסו של שיפיונה, הנסיך קמילו בורגזה.

העתק נוסף מן המאה השנייה נמצא בשנת 1781 ותפס את מקומו של המקורי בגלריה בורגזה. העתק רומי שלישי התגלה בשנת 1880 ומוצג ב"מוזיאון הרומי הלאומי" . עותקים עתיקים נוספים נמצאים בגלריית אופיצי בפירנצה, במוזיאוני הוותיקן ברומא ובארמיטאז' בסנקט פטרבורג.

## תיאור היצירה
היצירה מיועדת לצפייה בשני שלבים: במבט מאחור, הרושם הראשון הוא של גוף חושני המביא אדם לחשוב שהדמות היא עירום נשי על פי מסורת ההלניסטית. רושם זה מוגבר על ידי התנוחה הפתלתלה. מבט מן הצד השני מביא אז הפתעה, וחושף את אופייה האנדרוגיני של הדמות באמצעות הריאליזם הגס ביותר. השילוב האוטופי הזה של שני המינים מתפרש לעיתים כיצירה שובבה למחצה, ארוטית למחצה, שנועדה להמחיש תובנות פילוסופיות וכלליות יותר על אהבה.

### עותקים עתיקים

קובץ:Hermafrodita 1.JPG|מוזיאון הלובר
קובץ:BorgheseHermaphroditusLouvre-front.jpg|הלובר, מבט מקדימה
קובץ:Sleeping Hermaphroditus with Bernini Mattress.jpg|הלובר, מבט מאחורה
קובץ:Sleeping Hermaphroditus Louvre Ma231 face.jpg|הלובר, תקריב
קובץ:Louvre - Sleeping Hermaphroditus 03.jpg|הלובר, מבט מלמעלה
קובץ:Ermafrodito, museo nazionale romano 01.JPG|המוזיאון הרומי הלאומי, מבט מאחורה
קובץ:Ermafrodito, museo nazionale romano 02.JPG|המוזיאון הרומי הלאומי, מבט מקדימה
קובץ:Sleeping Hermaphroditus-Hermitage.jpg|מוזיאון הארמיטאז'

## קישורים חיצוניים

## הערות שוליים

קטגוריה:פיסול רומי
קטגוריה:פסלי עירום
קטגוריה:ג'ובאני לורנצו ברניני
קטגוריה:מוזיאון הלובר: פסלים
קטגוריה:מוזיאון הלובר: עתיקות
בלו אדוארדס

**תיאודור "בלו" אדוארדס** (באנגלית: **Theodore "Blue" Edwards**; נולד ב-31 באוקטובר 1965) הוא כדורסלן עבר אמריקאי, אשר שיחק באופן פעיל בין השנים 1989–2001. ממוצעיו הכוללים לאורך 10 עונותיו בליגת ה-NBA הם 10.8 נקודות, 3.4 ריבאונדים ו-2.0 אסיסטים למשחק.

## קריירת מכללות
אדוארדס נולד בוושינגטון די. סי., ובשנת 1984 החל ללמוד ב"מכללת לואיסבורג" אשר בקרוליינה הצפונית. לאחר שנתיים עבר ללמוד באוניברסיטת מזרח קרוליינה, על מנת לשחק בקבוצת הכדורסל שלה (ה"פיירטס") מליגת המכללות הבכירה. בעונתו האחרונה בקבוצה, 1988/1989, רשם ממוצעים של 26.7 נקודות, 6.9 ריבאונדים ו-3.2 אסיסטים למשחק, ובסיומה זכה בתואר השחקן המצטיין של מחוז ACC.

## קריירת משחק מקצועית
בדראפט ה-NBA 1989 נבחר אדוארדס על ידי יוטה ג'אז, בבחירה ה-21. בעונתו הראשונה ביוטה פתח ב-49 משחקים, קלע 8.9 נקודות בממוצע למשחק, ונבחר לחמישיית הרוקיז השנייה של העונה. בעונת  קלע 12.6 נקודות למשחק כשחקן חמישייה קבוע, לצדם של קארל מלון, ג'ון סטוקטון, מארק איטון וג'ף מלון, וסייע לג'אז להעפיל לגמר האזור המערבי, לראשונה בתולדות המועדון.

ביוני 1992 הועבר עם אריק מרדוק בטרייד למילווקי באקס, תמורת ג'יי האמפריז ולארי קריסקוויאק. בעונתו הראשונה עם הבאקס הוביל את קלעי הקבוצה עם שיא קריירה של 16.9 נקודות בממוצע למשחק.

לקראת עונת  הועבר עם דרק סטרונג בטרייד לבוסטון סלטיקס, בתמורה לאד פינקני, ולאחר 31 משחקים בבוסטון נשלח בטרייד נוסף ליוטה ג'אז, תמורת ג'יי האמפריז ובחירת דראפט עתידית.

בדראפט ההרחבה של שנת 1995 נבחר אדוארדס על ידי ונקובר גריזליס, לקראת עונת הבכורה של המועדון. ב-1 במרץ 1996 השיג את הטריפל דאבל הראשון בתולדות הקבוצה, כאשר קלע 15 נקודות, אסף 13 ריבאונדים ומסר 11 אסיסטים בהפסד הגריזליס מול דאלאס מאבריקס. ב-3 עונותיו בקבוצה קלע 10.7 נקודות בממוצע למשחק, בעוד הגריזליס רשמו מאזן כולל של 48 ניצחונות ו-198 הפסדים (19.5%).

בפברואר 1999 חתם על חוזה במיאמי היט, ובעונתו היחידה במדיה קלע 3.2 נקודות למשחק בלבד.

בין השנים 1999–2001 שיחק עבור הקבוצות אולימפיאקוס ו"דאפניס" מליגת העל היוונית, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת מזרח קרוליינה
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני מילווקי באקס
קטגוריה:כדורסלני בוסטון סלטיקס
קטגוריה:כדורסלני ונקובר גריזליס
קטגוריה:כדורסלני מיאמי היט
קטגוריה:כדורסלני אולימפיאקוס
קטגוריה:אמריקאים שנולדו ב-1965
מפת רענן

שמאל|ממוזער|300px|מפת רענן של רמת הגולן
שמאל|ממוזער|300px|מפת רענן של סוריה מאזור רמת הגולן ועד דמשק

**מפת רענן** היא מפת קוד לביטחון שוטף אשר שימשה את צה"ל ברמת הגולן בתקופה שלפני מלחמת יום הכיפורים. בזמן מלחמה היה צריך להחליף את המפות.

המפה (למעשה סדרת מפות) הייתה מפה טופוגרפית של רמת הגולן בקנה מידה 1:50,000, שעליה סומנו מכשולים לרק"ם, שמות קוד של צירים, מוצבים, ואזורים שולטים שעשויים להיתפס על ידי כוחות ישראל וסוריה במקרה מלחמה. המפה המקבילה ששימשה בחזית הדרום נקראה מפת סיריוס. בעת מלחמה היה צריך להחליף את מפת הקוד, אולם בשל ההפתעה עם פרוץ המלחמה המפה לא הוחלפה. בזמן כיבוש המובלעת הסורית על ידי צה"ל חולקה לכוחות מפת רענן מזרחית של שטחי סוריה עד דמשק.

בעקבות המלחמה הורד סיווג המפה מ"סודי" ל"בלתי מסווג" וקטעים ממנה הופיעו בספרים על המלחמה כמו גם במאמרים ובאתרי הנצחה. השמות בהם השתמשה המפה נצרבו בזיכרון הציבורי והם משמשים עד היום לתיאור מהלכי המלחמה. צירים כגון "אמריקה", "יבשה", "פלא", ו"מחזה" זכורים היום בעיקר בשמותיהם במפת רענן.

## ביאור המפה
* ציר צין-מיורקה - ציר מזרעת בית ג'ן שנמצאת בשטח סוריה–מסעדה (ישוב)­–בניאס, כיום כביש 99
* ציר יבשה – כיום כביש 91, מקשר את גשר בנות יעקב דרך נפח (מחנה יצחק) מזרחה מצפון לעיר קונייטרה, זה הציר העיקרי המחבר את דמשק למרכז רמת הגולן
* ציר מחזה – דרך כביש הנפט – חוצה את רמת הגולן מצפון לדרום
* ציר פלא – כיום כביש 978. בחלקו הצפוני  מהכפר מסעדה בצפון הגולן, דרומה ומערבה דרך מחנות קלעה, דרך צומת ארמון האמיר פעור היא צומת וואסט, משם דרומה דרך צומת מחצבת נפח, דרומה במקביל מצד מזרח של כביש הנפט ועד חושניה
* ציר כביש – דרך העולה מצפון מזרח הכנרת עד להצטלבות עם ציר הנפט ומשם מזרחה לגבול, כיום כביש 87
* ציר פיקרדו – דרך עליה לרמת הגולן דרך מעלה גמלא, כיום כביש 869
* ציר טפה – דרך העולה מדרום רמת הגולן מעל חמת גדר, נעה צפונה במקביל לגבול ומגיעה עד הר פרס. כיום זה קטע דרומי של כביש 98 המקשר בין ישובי דרום הגולן

## קישורים חיצוניים

* מפת רענן (רמת הגולן) באיכות HD באתר המרכז למלחמת יום הכיפורים
* מפת רענן (סוריה) באיכות HD באתר המרכז למלחמת יום הכיפורים

## הערות שוליים

קטגוריה:החזית הסורית במלחמת יום הכיפורים
רענן
קטגוריה:ישראל: חירום
ויליאם וורד (אמן)

**ויליאם וורד** (באנגלית: **William Ward**; 1766 – 1826) היה חרט אנגלי.

## ביוגרפיה
הוא היה בנם של ג'יימס וריישל וורד, ואח הבכור של ג'יימס וורד.

ויליאם וורד מונה לחרט של הדוכס מיורק, הנסיך מוויילס, ולהתקבל כעמית חרט באקדמיה המלכותית לאמנויות.

אחיו של ויליאם וורד, ג'יימס, היה אחד האמנים המצטיינים של אותה תקופה, סגנונו הייחודי ומיומנותו הרבה הציבו אותו מעל רוב בני דורו, והשפיעו באופן ניכר על התפתחות האמנות הבריטית. ג'יימס נחשב לאחד מציירי החיות הגדולים בתקופתו. ג'יימס ייצר ציורי היסטוריה, דיוקנאות, נופים וז'אנר. הוא התחיל בתור כחרט שהוכשר על ידי ויליאם.

ויליאם היה חרט מוכשר מאוד והיה האמן שחרט את רב העבודות של ג'יימס. השותפות של ויליאם וג'יימס וורד הניבה את התוצאה הטובה ביותר באמנות האנגלית, כשהמיומנות הטכנית הגדולה שלהם והאמנות הובילו לתמונות המשקפות את החן והקסם של התקופה.

הוא היה נשוי למריה מורלנד, אחותו של הצייר ג'ורג' מורלנד, ונולדו להם שני ילדים - מרטין תיאודור וורד, נפטר ב־1874 ויליאם ג'יימס וורד, נפטר ב־1840.

## גלריה

File:William Ward (engraver)01.jpg| מוכרי הארנבות
File:William Ward (engraver)02.jpg| מלאכה בייתית
File:William Ward (engraver)03.jpg| איסוף הקש
File:Dunkarton & Ward mezzotint The Sailor's Orphans.jpg | יתומי מלחים


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1766
קטגוריה:בריטים שנפטרו ב-1826
Nevermind: The Singles

**Nevermind: The Singles** הוא מארז תקליטורים של להקת נירוונה, שיצא ב-2011 בחברת גפן רקורדס. הוא יצא לאור בנובמבר 2011.

המארז יצא במהדורה מוגבלת לכבוד "יום חנויות התקליטים" בארצות הברית ("Record Store Day"), ב-2011 (אירוע המקביל ל"בלאק פריידיי" בחנויות התקליטים). האלבום מכיל את ארבעת הסינגלים ששוחררו מסחרית מתוך האלבום "Nevermind" על גבי ויניל 10". האלבום שוחרר מראש רק ל-5,000 עותקים בלבד ברחבי העולם.

## רשימת השירים

## קישורים חיצוניים

קטגוריה:נירוונה
קטגוריה:אלבומי 2010
קטגוריה:אלבומי רוק אלטרנטיבי
קטגוריה:אלבומי חברת גפן רקורדס
טוני קמפבל

**אנתוני "טוני" קמפבל** (באנגלית: **Anthony "Tony" Campbell**; נולד ב-17 במאי 1962) הוא כדורסלן עבר אמריקאי, אשר שיחק באופן פעיל בין השנים 1984–1997. בעונת  זכה באליפות ליגת ה-NBA כשחקן לוס אנג'לס לייקרס, וממוצעיו הכוללים לאורך 11 עונותיו בליגה הם 11.6 נקודות, 3.1 ריבאונדים ו-1.5 אסיסטים למשחק.

## קריירת מכללות
קמפבל נולד וגדל בעיר טינק שבניו ג'רזי, ובין השנים 1980–1984 למד באוניברסיטת המדינה של אוהיו. בשתי עונותיו הראשונות בקבוצת האוניברסיטה שיתף פעולה עם שחקני ה-NBA לעתיד הרב ויליאמס וקלארק קלוג, ובשתי העונות הבאות, לאחר עזיבתם, היה הקלעי המוביל של ה"באקאייס" עם ממוצעים של 19.0 ו-18.6 נקודות למשחק, בהתאמה. בעונת 1982/1983 הוליך את הקבוצה לשלב שמינית גמר טורניר אליפות המכללות (NCAA Sweet Sixteen), בו הודחה על ידי אוניברסיטת קרוליינה הצפונית של מייקל ג'ורדן, בראד דוהרטי וסם פרקינס.

## קריירת משחק מקצועית
בדראפט ה-NBA 1984 נבחר קמפבל על ידי דטרויט פיסטונס, בבחירה ה-20. ב-3 עונותיו בדטרויט קלע 6.2 נקודות בממוצע למשחק, כשחקן ספסל, ובעונת  העפיל עם הקבוצה לגמר האזור המזרחי בפלייאוף.

במרץ 1988 חתם על חוזה בלוס אנג'לס לייקרס. עד לסיום עונת  קלע 11.0 נקודות בממוצע למשחק, ובפלייאוף 1988 סייע ללייקרס לזכות באליפות ה-NBA, לאחר שגברו על הפיסטונס (4–3) בסדרת הגמר. בעונה העוקבת העפיל עם הלייקרס פעם נוספת לגמר ה-NBA, אולם הפעם הובסה קבוצתו מול הפיסטונס, בתוצאה 0–4.

בספטמבר 1989 חתם קמפבל על חוזה במינסוטה טימברוולבס, לקראת עונת הבכורה של המועדון. בכל 3 עונותיו עם הטימברוולבס היה הקלעי המוביל של הקבוצה, ולאורך התקופה העמיד ממוצעים כוללים של 20.6 נקודות, 4.6 ריבאונדים ו-2.8 אסיסטים למשחק. על אף הצטיינותו, במהלך 3 העונות רשמה מינסוטה מאזן כולל של 66 ניצחונות ו-180 הפסדים (26.8%). ב-2 בפברואר 1990 קבע שיאי קריירה של 44 נקודות ו-14 ריבאונדים, בניצחון הטימברוולבס מול בוסטון סלטיקס.

לקראת עונת  הועבר בטרייד לניו יורק ניקס, בתמורה לבחירת דראפט עתידית. בפלייאוף 1993 העפיל עם הניקס לגמר האזור המזרחי, בו הפסידו מול שיקגו בולס (2–4).

בינואר 1994 הועבר בטרייד לדאלאס מאבריקס, יחד עם בחירת דראפט עתידית, תמורת דרק הרפר, ובעונת  עבר לשחק בקליבלנד קאבלירס.

בין השנים 1995–1997 שיחק עבור א.א.ק. אתונה מליגת העל היוונית ו"פלורידה ביץ' דוגס" מליגת ה-CBA, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי ניו ג'רזי־
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני לוס אנג'לס לייקרס
קטגוריה:כדורסלני מינסוטה טימברוולבס
קטגוריה:כדורסלני ניו יורק ניקס
קטגוריה:כדורסלני דאלאס מאבריקס
קטגוריה:כדורסלני קליבלנד קאבלירס
קטגוריה:כדורסלני א.א.ק. אתונה
קטגוריה:אמריקאים שנולדו ב-1962
אלסנדרו אלגארדי

**אלסנדרו אלגארדי** (באיטלקית: **Alessandro Algardi**; 1598, בולוניה – 1654, רומא) היה פסל איטלקי.

## ביוגרפיה
אלגארדי התמחה בסטודיו של אגוסטינו קראצ'י אבל כישרונו בפיסול הביא אותו לעבוד אצל ג'וליו צ'זארה קונוונטי, לאחר שהות קצרה בוונציה, בשנת 1625 עבר אלגארדי לרומא שם הוצג על ידי דוכס מנטובה, בפני הקרדינל לודוביקו לודוביסי (אחיינו של האפיפיור העתידי גרגוריוס החמישה עשר) שהעסיק אותו בשיקום פסלים עתיקים.

בזמן שבית בורגזה ומשפחת ברבריני הזמינו עבודות בעיקר מג'ובאני לורנצו ברניני אלגארדי נאבק בהכרה ונעזר בחבריו הציירים פייטרו דה קורטונה ודומניקו זמפיירי.

לאחר מות אורבנוס השמיני מבית ברבריני ועליית אינוקנטיוס העשירי פחתו ההזמנות מג'ובאני לורנצו ברניני ועלתה קרנו של אלגארדי.

בשנת 1650 אלגארדי פגש את דייגו ולאסקס והוזמנו ממנו עבודות עבור ארמון המלוכה הספרדי.

בשנים 1646 - 1653 אלגארדי עבד על תבליט "הפגישה בין לאו ואטילה ההוני" עבור בזיליקת פטרוס הקדוש.

לאחר מכן החזיק סטודיו גדול.

בין תלמידיו: ארקולה פראטה, דומניקו גווידי ואנטוניו ראגי.

## גלריה

Expulsão de átila.jpg|תבליט "הפגישה בין לאו ואטילה ההוני" במזבח בקפלה של גבירתנו בבזיליקת פטרוס הקדוש
Appartamento dei Conservatori (Rome) - Statue of Innocent X by Alessandro Algardi.jpg|פסל אינוקנטיוס העשירי במוזיאון הקפיטוליני
Bust of an unknown man by Alessandro Algardi at Bode Museum.jpg|פרוטומה במוזיאון בודה
Herakles killing the Lernaean Hydra restored by Algardi, Musei Capitolini.jpg|הרקולס הורג את ההידרה בהעתק רומי עתיק ממקור יווני משוחזר על ידי אלגארדי במוזיאון הקפיטוליני
Alessandro Algardi - San Michele arcangelo abbatte il demonio - 4.jpg|המלאך מיכאל מכניע את השטן במוזיאון האזרחי של ימי הביניים בבולוניה


## קישורים חיצוניים

* 

קטגוריה:פסלים של תקופת הבארוק
קטגוריה:פסלים איטלקים במאה ה-16
קטגוריה:פסלים איטלקים במאה ה-17
קטגוריה:ילידי 1598
קטגוריה:נפטרים ב-1654
מאן CLA

**מאן CLA** (בגרמנית : **MAN CLA**) היא סדרה של משאיות בינוניות וכבדות שפותחו בהודו ברישיון חטיבת המשאיות והאוטובוסים **MAN Truck & Bus**  אשר ייצרה את השלדה בבעלות **[[מאן (חברה)|מאן]]**, אשר מיוצרים משנת 2007.

דגמי "מאן CLA" מיוצרים ברישיון "מאן" בארצות הבאות: הודו, אינדונזיה, מלזיה, הפיליפינים, דרום אפריקה, תאילנד ו-אוזבקיסטן.

דגמי "מאן CLA" מיוצרים בתצורות של "משאית אחודה" ובתצורות של משאיות סמי-טריילר למגוון מטרות.

סיווג לפי ייעוד (סיווג חלקי): משאית עפר, משאית מנוף, משאית הובלה, משאית בניין, משאית אשפה, כבאיות. חלק מהדגמים מיוצרים במגוון מידות של מכולות.

## דגמים

* "15.200 4x2" - גורר ממשאית סמי-טריילר, משקל מארז כולל גוף, מנוע, נוזלים, אביזרים, נהג, נוסעים ומטען - 18 טון, משקל מקסימלי כולל נגרר - 40 טון
* "18.280 4x2" - יוצר ב-3 גרסאות, משקל מקסימלי : 15 טון, 16 טון, 20 טון
* "20.280 tipper 4x2", משקל מקסימלי - 20 טון
* "26.280 4x6 tipper"
* "28.280 4x6", משקל מקסימלי 26 טון
* "28.280 4x6", - גורר ממשאית סמי-טריילר, משקל מארז כולל גוף, מנוע, נוזלים, אביזרים, נהג, נוסעים ומטען - 26 טון, משקל מקסימלי כולל נגרר - 44 טון
* "28.280 tipper 4x6", משקל מקסימלי - 26 טון
* "28.280 2x6", משקל מקסימלי - 26 טון
* "31.280 4x8", משקל מקסימלי - 31 טון
* "31.280 tipper 4x8", משקל מקסימלי - 31 טון
### סוגי הנעות
* 4x2
* 4x6
* 2x6
* 4x8
## גלריה

קובץ:MAN CLA 26.280 6x4 rear tipper for overseas market. Spielvogel 2.jpg | "מאן CLA" דגם "26.280 6x4 tipper"
קובץ:2010 09 27 Hannover 111948 (8599562865).jpg | שלדה כולל קבינה "מאן CLA"
קובץ:2010 09 27 Hannover 111536 (8599561857).jpg | שלדה כולל קבינה "מאן CLA"

## ראו גם
* מאן TG

## קישורים חיצוניים

* 
* 

## הערות שוליים

קטגוריה:משאיות
קטגוריה:כבאיות
קטגוריה:כלי רכב שהושקו ב-2007
קטגוריה:כלי רכב המיוצרים בהודו
קטגוריה:כלי רכב המורכבים במלזיה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בתאילנד
קטגוריה:כלי רכב המיוצרים באינדונזיה
קטגוריה:כלי רכב המיוצרים באוזבקיסטן
קטגוריה:כלי רכב המיוצרים בפיליפינים
קטגוריה:כלי רכב 6 גלגלים ויותר
CLA
לואיג'י ברטוליני

**לואיג'י ברטוליני** (באיטלקית: **Luigi Bertolini**; 13 בנובמבר 1904 – 11 בפברואר 1977) היה כדורגלן ומאמן איטלקי, ששיחק בעמדת הקשר אחורי. זכה עם נבחרת איטליה במונדיאל 1934.

## ביוגרפיה
ברטוליני נולד ב-13 בנובמבר 1904 בבוסאלה, מחוז גנואה, שבאיטליה. בשנות ה-20 של המאה העשרים שיחק בבורסלינו, סבונה ואלסנדריה לפני שעשה את המעבר ליובנטוס ב-1931. עם הגברת הזקנה היה חלק מהקבוצה שזכתה בחמישה תוארי אליפות ברציפות במהלך שנות ה-30 של המאה העשרים, כשברטוליני זכה בארבעה מתוכם. ב-1937 עבר לטיגולה בה סיים את הקריירה שלוש שנים אחר כך.

במדי נבחרת איטליה ערך את הופעת הבכורה ב-1929 והיה שותף לזכייתה במונדיאל 1934 שנערך על אדמתה. ברטוליני יחד עם לואיס מונטי ואטיליו פראריס יצרו את הקישור האגדי שעזר לאיטלקים לזכות בטורניר זה. הוא שיחק בכל המשחקים מלבד משחק רבע הגמר הראשון נגד ספרד, והיה מזוהה כשחקן שלבש בנדנה לבנה בתמונות נבחרת איטליה של הטורניר. סיבת לבישת הבנדנה הייתה על מנת להגן על ראשו בזמן נגיחות.

לאחר המונדיאל שיחק ברטוליני במשחק קרב הייבורי המפורסם בו איטליה הפסידה 3–2 לאנגליה. את המשחק פתח ברטוליני בקישור לצד מונטי אך זה נפצע כבר בדקה השנייה כששבר את רגלו. למרות זאת במחצית השנייה קרא ברטוליני לעזרתו של מונטי במהלך התקפת נגד אך שכח מעייפות כי הוא לא משחק וכי רק פראריס משחק לצידו.

[מרכז|ממוזער|250px|ברטוליני (עם הבנדנה) חוגג עם נבחרתו את הזכייה ב[מונדיאל|גביע העולם]]

## תארים
;יובנטוס
*אליפות איטליה (4): 1931/32, 1932/33, 1933/34, 1934/35
;נבחרת איטליה
*גביע העולם: 1934

## קישורים חיצוניים

קטגוריה:כדורגלנים איטלקים
קטגוריה:כדורגלני יובנטוס
קטגוריה:כדורגלני מונדיאל 1934
קטגוריה:איטלקים שנולדו ב-1904
קטגוריה:איטלקים שנפטרו ב-1977
רוט ד'אוקסיטני

**רוט ד'אוקסיטני** (שם רשמי בצרפתית: **La Route d'Occitanie – La Dépêche du Midi**) הוא מרוץ אופני כביש בקטעים שנערך בחבל אוקסיטניה מאז 1977. המרוץ נערך בדרך כלל כשבועות ספורים לפני הטור דה פראנס ומשמש כמרוץ הכנה לקראתו. הוא נמצא בדרג 2.1 כחלק מסבב המרוצים האירופאי של ה-UCI.

## היסטוריה
המרוץ נוסד בשנת 1977 בשם "Tour du Tarn", אז ניצח בו ז'אק אסקלאנס המקומי. בשנת 1982, עבר להיקרא ה-"Tour Midi-Pyrénées". בשנת 1988 המרוץ עבר להיקרא "לה רוט דו סוד", והמרוץ מוכר וידוע בשם הזה, בשנת 2018 שונה שם המרוץ לשמו הנוכחי. שיאן הניצחונות במרוץ הוא ז'ילבר דוקלו-לסל המקומי, שניצח ב-1980, 1983, ו-1989.

## מנצחים

## קישורים חיצוניים

* 

## הערות שוליים

קטגוריה:צרפת: מרוצי אופניים
קטגוריה:אוקסיטניה (חבל מנהלי): ספורט
קרילאטסקויה

**קרילאטסקויה** (ברוסית: **Крылатское**) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 12.0446 קמ"ר ואוכלוסייתו מונה 83,007 תושבים (2020).
## אתרים ראויים לציון
* היכל הקרח קרילאטסקויה
* היכל הספורט קרילאטסקויה
* גבעות קרלטסקי 
* ולודרום קרילאטסקויה 
* תעלת  חתירה קרילאטסקויה 
* קניון אירופארק
*  תחנת המטרו קרילאטסקויה 

## קישורים חיצוניים

* 

קטגוריה:מוסקבה: נפות
בסמאני

**נפת בסמאני** (ברוסית: **Басманный район**) היא נפה במחוז המרכזי של העיר הפדרלית מוסקבה שברוסיה. שטחה הוא 8.37 קמ"ר ואוכלוסייתה מונה 110,897 תושבים (2020).

בשטח בסמאני יש עשר תחנות רכבת תחתית, למעלה מ-30 כנסיות אורתודוקסיות.

## אתרים ראויים לציון
* תחנת הרכבת קורסקי 
* האוניברסיטה הטכנית הממלכתית של מוסקבה ע"ש באומן
* האוניברסיטה הלאומית למחקר - בית הספר הגבוה לכלכלה
* האוניברסיטה הממלכתית של מוסקבה לגאודזיה וקרטוגרפיה
* האוניברסיטה הממלכתית של מוסקבה לניהול קרקע
* האוניברסיטה הפיננסית תחת ממשלת רוסיה 
* תיאטרון סוברמניק
* בית הכנסת הכוראלי
* בית הדואר המוסקבאי
* שדרת שליטי רוסיה
* גן ע"ש באומן 
* צ'יסטיה פרודי (האגמים הנקיים) 
* כיכר חיטרובקה
* מטה ועדת החקירות של רוסיה
* תחנות מטרו: לוביאנקה, קורסקאיה, באומנסקאיה,  קיטאי-גורוד

## קישורים חיצוניים

* 

קטגוריה:מוסקבה: נפות
מקס פלבסקי

**מקס פלבסקי** (באנגלית: **Max Palevsky**; 24 ביולי 1924 – 5 במאי 2010) היה איש עסקים, אספן אמנות ופילנתרופ יהודי אמריקאי.

## חייו
פלבסקי נולד בשיקגו, אילינוי, למשפחת מהגרים יהודית. בתקופת מלחמת העולם השנייה, בין השנים 1946-1943 שירת פלבסקי בגיס האווירי של צבא ארצות הברית. בתקופת הכשרתו נשלח ללימודי מתמטיקה באוניברסיטת שיקגו, וללימודי אלקטרוניקה באוניברסיטת ייל. לאחר מכן נשלח אל גינאה החדשה, שם מוקם המרכז האלקטרוני המרכזי של הגיס באותה עת. בשנת 1948 השלים פלבסקי תואר ראשון במתמטיקה ובפילוסופיה באוניברסיטת שיקגו. את לימודי הדוקטורט שלו בפילוסופיה, עשה באוניברסיטת קליפורניה בלוס אנג'לס.

לאחר שנחשף להתפתחות המחשב, במסגרת הרצאה של ג'ון פון נוימן באוניברסיטת קליפורניה בלוס אנג'לס, החל להתעניין בתחום. בתחילה עבד בנורת'רופ, שם עסק במסגרת פרויקט פיתוח המחשב "MADDIDA". מאוחר יותר עבד על פיתוח המחשב "Bendix G-15" ועל מחשב מתוצרת תאגיד "Packard Bell". בשנת 1961 ייסד פלבסקי בקליפורניה את חברת המחשבים "Scientific Data Systems". בשנת 1969 מכר את החברה לחברת זירוקס תמורת 920 מיליון דולר. לאחר המכירה הוא שימש בתפקיד יו"ר זירוקס עד לשנת 1972.

במקביל לפעילותו העסקית היה פלבסקי פעיל בתחומי התרבות השונים. הוא החזיק באוסף אמנות גדול ותרם כספים למוסדות תרבות רבים. ב-1970 רכש את רוב מניות המגזין "רולינג סטון" והפך לנשיא החברה. בנוסף, היה מעורב בפעילות תיאטרון הבלט האמריקאי (American Ballet Theatre), הסינמטק האמריקאי (American Cinematheque) בקליפורניה, אוניברסיטת שיקגו ועוד. בישראל תרם פלבסקי כספים לייסוד "פרס סנדברג" ואולם "ביתן פלבסקי לעיצוב".

פלבסקי היה נשוי 6 פעמים, והיו לו 5 ילדים. הוא נפטר בשנת 2010 בבוורלי הילס.

## קישורים חיצוניים

קטגוריה:אמריקאים ילידי אילינוי
קטגוריה:ערכים שבהם תבנית בריטניקה אינה מתאימה
קטגוריה:נדבנים יהודים אמריקאים
קטגוריה:אספני אמנות אמריקאים
קטגוריה:אספני אמנות יהודים
קטגוריה:אנשי עסקים יהודים אמריקאים
קטגוריה:מיליארדרים יהודים אמריקאים
קטגוריה:בוגרי אוניברסיטת שיקגו
קטגוריה:בוגרי אוניברסיטת ייל
קטגוריה:שיקגו: אישים
קטגוריה:אמריקאים שנולדו ב-1924
קטגוריה:אמריקאים שנפטרו ב-2010
משצ'אנקה

**משצ'אנקה** (ברוסית: **Мещанский район**) הוא נפה של המחוז המרכזי של העיר הפדרלית מוסקבה, שברוסיה. שטחה הוא 4.60 קמ"ר ואוכלוסייתה מונה 61,452 תושבים (2020).

## אתרים ראויים לציון
* קומפלקס הספורט אולימפיסקי
* לוביאנקה
* תיאטרון הצבא הרוסי
* מסגד הקתדרלה של מוסקבה
* המוזיאון המרכזי של הכוחות המזוינים
* הבנק המרכזי של הפדרציה הרוסית
* מכון מחקר עירוני על שם סקליפוסובסקי
* מלון אררט פארק הייאט
* מלון Radisson Blu Olympiyskiy
* מלון Holiday Inn Suschevsky
* מנזר סרטנסקי 
* מנזר המולד 
* מתחם המקדש הארמני 
* תחנות מטרו: פרוספקט מירה, ריז'סקאיה

## קישורים חיצוניים

* 

קטגוריה:מוסקבה: נפות
אוניברסיטת ארסמוס ברוטרדם

**אוניברסיטת ארסמוס ברוטרדם** (בהולנדית: **Erasmus Universiteit Rotterdam**) היא אוניברסיטה ציבורית הממוקמת ברוטרדם שבהולנד אשר הוקמה ב-1913. האוניברסיטה קרויה על שם התאולוג ואיש הרנסאנס ארסמוס מרוטרדם.

בתי הספר לכלכלה ולרפואה באוניברסיטה נחשבים לטובים בהולנד ומחוצה לה. כיום (2020) יש באוניברסיטה כ-7 פקולטות: רפואה, כלכלה, ניהול, משפטים, מדעי החברה וההתנהגות, פילוסופיה, משפטים ובית הספר להיסטוריה, תרבות ותקשורת.

מבין אנשי הסגל הידועים של האוניברסיטה ניתן למנות את לוס איריגארי, יאן טינברגן, יאן פיטר בלקנאנדה ופים פורטאון. בולטים מבין בוגריו של המוסד הם מלס זנאווי, רוד לוברס ויוהאן-פריסו, נסיך אוראניה-נסאו.

## היסטוריה
אוניברסיטת ארסמוס נוסדה בנובמבר 1913 כ"בית הספר למסחר בהולנד" (Nederlandsche Handels-Hoogeschool) הודות לתרומות קבות של אנשי עסקים רבים בהולנד. בשנת 1937 הוכר בית הספר כמכון להשכלה גבוהה עם מעמד אוניברסיטאי. בשנת 1966 הוקם בית הספר המקומי לרפואה. בשנת 1973 בתי הספר לכלכלה ולרפואה אוחדו לאוניברסיטה אחת.

## דירוגים בינלאומיים
* דירוג שאנגחאי - 68 (2019)
* Times Higher Education - מקום 69 (2020)
* דירוג QS לאוניברסיטאות - 183 (2020)

## קישורים חיצוניים

* 

קטגוריה:רוטרדם: מבנים
ארסמוס ברוטרדם
קטגוריה:ארסמוס מרוטרדם
*
טרנס דייוויס

**טרנס דייוויס השני** (באנגלית: **Terence Davis II**; נולד ב-16 במאי 1997) הוא כדורסלן אמריקאי, המשחק בעמדת הקלע.

## קריירת מכללות
דייוויס נולד וגדל בעיר סאות'הייבן שבמיסיסיפי, ובין השנים 2015–2019 למד באוניברסיטת מיסיסיפי. לאחר עונת  חלשה, הפך דייוויס לאחר השחקנים הבולטים בקבוצת הכדורסל של האוניברסיטה (Ole Miss Rebels), וב-3 העונות הבאות העמיד ממוצעים של 14.6 נקודות, 5.7 ריבאונדים ו-2.4 אסיסטים למשחק. בעונת 2018/2019 הוליך את הרבלס למאזן ניצחונות חיובי 20–13, ולהעפלה לטורניר אליפות המכללות, עם 15.2 נקודות בממוצע למשחק.

## קריירת משחק מקצועית
### טורונטו ראפטורס
לאחר שלא נבחר על ידי אף קבוצה בדראפט ה-NBA 2019, חתם דייוויס על חוזה בטורונטו ראפטורס. במשחק מול שארלוט הורנטס ב-8 בינואר 2020 פתח דייוויס בחמישייה הפותחת, במקומו של פרד ואנווליט הפצוע, וקבע שיאי קריירה של 23 נקודות ו-11 ריבאונדים. ב-2 בפברואר שיפר את שיאו האישי, כשקלע 31 נקודות בניצחון הראפטורס מול שיקגו בולס. לאורך עונתו הראשונה ב-NBA קלע 7.5 נקודות בממוצע למשחק, ובסיומה נבחר לחמישיית הרוקיז השנייה של העונה.

### סקרמנטו קינגס
במרץ 2021 הועבר בטרייד לסקרמנטו קינגס, תמורת בחירת דראפט עתידית.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת מיסיסיפי
קטגוריה:שחקני NBA שלא נבחרו בדראפט
קטגוריה:כדורסלני טורונטו ראפטורס
קטגוריה:כדורסלני סקרמנטו קינגס
קטגוריה:אמריקאים שנולדו ב-1997
ג'ייסון דנאייר

**ג'ייסון גרגורי מריאן דנאייר** (בצרפתית: **Jason Grégory Marianne Denayer**; נולד ב-28 ביוני 1995) הוא כדורגלן בלגי, המשחק בעמדת הבלם באל פאתח מהליגה הסעודית ובנבחרת בלגיה.

## קריירת מועדונים
### תחילת הקריירה
דנאייר נולד בעיירה זֶ'טֶה  שבמחוז בריסל, בלגיה, לאב בלגי ולאם ממוצא קונגולזי. בגיל 11 דנאייר הצטרף לאקדמיה של הקבוצה הבכירה בבריסל, אנדרלכט ובגיל 13 הוא עזב לאקדמיית הכדורגל JMG, שממוקמת בעיירה לייר שבצפון בלגיה. באקדמיה הוא התפתח כבלם לאחר שבאנדרלכט שיחק כחלוץ. בקיץ 2013 כשהיה בן 18 דנאייר עבר לאקדמיה של מנצ'סטר סיטי האנגלית, שם שיחק בקבוצת המילואים של המועדון.

### השאלות ממנצ'סטר סיטי
ב־12 באוגוסט 2014 דנאייר הושאל לאלופת סקוטלנד, סלטיק, בסלטיק דנאייר השתלב מיידית ונחשב שחקן דומיננטי בהגנה של הקבוצה. עונתו הראשונה כשחקן בוגרים הייתה מוצלחת מאוד והוא כבש חמישה שערים ב־29 משחקי ליגה לצד יכולת הגנתית משובחת. בסיום אותה עונה סלטיק זכתה באליפות ובגביע הסקוטי כאשר דנאייר זכה בשחקן הצעיר של העונה בליגה. אף על פי שסלטיק רצתה להשאיל את דנאייר עונה נוספת, השחקן חזר למנצ'סטר סיטי והושאל לגלאטסראיי הטורקית לאחר שחתם על חוזה חדש במנצ'סטר סיטי.

בגלאטסראיי דנאייר זכה עם הקבוצה בגביע הטורקי. בקיץ 2016 מנצ'סטר סיטי שלחה את דנאייר לעוד השאלה, לקבוצת סנדרלנד מהפרמייר ליג. באותה עונה סנדרלנד סיימה במקום האחרון בליגה וירדה לליגת המשנה. בעונת 2017/2018 דנאייר הושאל פעם נוספת לגלאטסראיי ובאותה עונה הוא זכה עם הקבוצה באליפות טורקיה.

### אולימפיק ליון
ב־21 באוגוסט 2018 דנאייר עזב רשמית את מנצ'סטר סיטי וחתם באולימפיק ליון מהליגה הצרפתית. בעונתו הראשונה הוא ערך 31 הופעות וכבש שני שערים והיה שחקן חשוב בהגנה של ליון, שסיימה במקום השלישי והבטיחה העפלה לליגת האלופות.

## קריירת נבחרות
דנאייר ייצג את הנבחרות הצעירות של בלגיה לגילאים 18 ועד 21. באוקטובר 2014 דנאייר זומן לראשונה לסגל נבחרת בלגיה הבוגרת, למשחקי מוקדמות יורו 2016. דנאייר ערך את הופעת הבכורה שלו בנבחרת בלגיה ב־31 במרץ 2015 בניצחון 3–1 של נבחרת בלגיה על נבחרת ישראל במוקדמות יורו 2016. דנאייר נכלל בסגל נבחרת בלגיה לטורניר יורו 2016. הוא שיחק במשחק רבע הגמר מול ויילס, שנגמר בהפסד 1–3.

## קישורים חיצוניים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני מנצ'סטר סיטי
קטגוריה:כדורגלני סנדרלנד
קטגוריה:כדורגלני גלאטסראיי
קטגוריה:כדורגלני סלטיק
קטגוריה:כדורגלני אולימפיק ליון
קטגוריה:כדורגלני שבאב אל-אהלי דובאי
קטגוריה:כדורגלני אל-פתח
קטגוריה:כדורגלני נבחרת בלגיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:זוכי פרס הכדורגלן הצעיר של השנה בליגה הסקוטית
קטגוריה:בלגים שנולדו ב-1995
אוניברסיטת ניוקאסל

**אוניברסיטת ניוקאסל** (באנגלית: **Newcastle University**) היא אוניברסיטה ציבורית הממוקמת בניוקאסל שבממלכה המאוחדת אשר הוקמה כבית ספר לרפואה בשנת 1834.

ההוראה והמחקר מועברים ב-24 בתי ספר אקדמיים ו-40 מכוני מחקר ומרכזי מחקר, הממוקמים בשלוש פקולטות: הפקולטה למדעי הרוח והחברה; הפקולטה למדעי הרפואה; והפקולטה למדעים, חקלאות והנדסה. האוניברסיטה מציעה כ-177 תוכניות לתואר ראשון ב-40 דיסציפלינות, המשתרעים על אומנויות, מדעים, הנדסה ורפואה, יחד עם כ-307 תוכניות לימוד ומחקר לתארים מתקדמים. לאוניברסיטה סטודנטים בין-לאומיים מ-145 מדינות, ולמעלה מ-250,000 בוגרים ברחבי העולם.

אוניברסיטת ניוקאסל חברה בארגונים אקדמיים רבים ובהם קבוצת ראסל, איגוד האוניברסיטאות האירופאיות (EUA), שותפות המחקר N8 ואיגוד אוניברסיטאות חבר העמים הבריטי (ACU).

מבין בוגריה הידועים של האוניברסיטה ניתן למנות את רואן אטקינסון, טים פרון וריצ'רד המילטון.

## היסטוריה
בשנת 1834 הוקם בית ספר לרפואה במקום. בשנת 1851 התרחש פיצול בבית הספר והמוסד הגדול הוכפף לאוניברסיטת דרהאם. בשנת 1861 החלו לימודי תואר שני בכירורגיה. בשנת 1871 נוסד גם בית ספר לפיזיקה.

בשנת 1963 התפצלה האוניברסיטה מאוניברסיטת דרהאם והפכה למוסד עצמאי.

בספטמבר 2008 נפתח קמפוס ראשון מחוץ לאנגליה בסינגפור. בשנת 2011 הוקם קמפוס ללימודי רפואה במלזיה.

## פקולטות, בתי ספר ומכונים
### הפקולטה למדעי הרוח והחברה
#### בתי ספר
* בית הספר לאדריכלות, תכנון ואדריכלות נוף
* בית הספר לאמנויות ותרבויות
* בית הספר למנהל עסקים של אוניברסיטת ניוקאסל
* בית הספר למדעי החינוך, התקשורת והשפה
* בית הספר לספרות אנגלית, שפה ובלשנות
* בית הספר לגאוגרפיה, פוליטיקה וסוציולוגיה
* בית הספר להיסטוריה, קלאסיקה וארכאולוגיה
* בית הספר למשפטים בניוקאסל
* בית הספר לשפות מודרניות
* בית ספר X
#### מכונים
* המכון לעיסוק באמנויות יצירתיות
* המכון לחקר מדעי הרוח
* המכון למדעי החברה

### הפקולטה למדעי הרפואה
#### בתי ספר
* בית הספר למדעי הביו-רפואה, התזונה והספורט
* בית הספר למדעי השיניים
* בית הספר לחינוך רפואי
* בית ספר לרוקחות
* בית ספר לפסיכולוגיה
* המרכז לביולוגיה של תאי חיידק
#### מכונים
* המכון למדעי הביולוגיה
* המכון למדעי בריאות האוכלוסייה
* מכון למחקר תרגומי וקליני

### הפקולטה למדעים, חקלאות והנדסה
#### בתי ספר
* בית ספר למחשוב
* בית ספר להנדסה
* בית ספר למתמטיקה, סטטיסטיקה ופיזיקה
* בית הספר למדעי הטבע והסביבה
#### מכונים
* המכון לחקר המזון וחקר החדשנות
* המכון הדיגיטלי

## דירוגים
### דירוגים בין-לאומיים
* דירוג שאנגחאי - 201–300 (2023)
* דירוג Times Higher Education - מקום 168= (2024)
* דירוג QS לאוניברסיטאות - 110 (2024)

### דירוג אזורי - בריטניה
* דירוג שאנגחאי - מקום 6 (2023)
* דירוג Times Higher Education - מקום 21 (2024)
* דירוג QS לאוניברסיטאות - מקום 19 (2024)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ניוקאסל
ניוקאסל
ניוקאסל
כוח המשימה להגנה על הקהילות האמריקאיות

**כוח המשימה להגנה על הקהילות האמריקאיות של המחלקה לביטחון המולדת** (מכונה לעיתים קרובות **PACT**) הוא כוח משימה מחלקתי של המחלקה לביטחון פנים של ארצות הברית. תפקידו של הכוח לתאם באופן רשמי פעולות פיקוח על מהומות ומשטרת ביטחון להגנה על אנדרטאות ורכוש פדרלי, פיקוח על אי שקט אזרחי, הגנה על אזרחים מפני התפרעויות או השחתה או תגובה להשמדת הרכוש הפדרלי בידי מפגינים. PACT הוקמה ב-1 ביולי 2020 בעקבות הפגנות ג'ורג' פלויד בניהולו של ממלא מקום מזכירת ביטחון הפנים צ'אד וולף. כוח המשימה מתבקש גם לתאם את מאמצי אכיפת החוק שלו עם מחלקת המשפטים ומחלקת ההגנה של ארצות הברית. PACT עוררה מחלוקות וביקורת משמעותית מכלי תקשורת שונים על פעולותיה ומטרותיה לכאורה.

## תפקיד ומחלוקת
כוח המשימה אחראי רשמית לתיאום עם מחלקות הפנים והמשפטים בפריסת אנשי אכיפת החוק להגנה על נכסים בתפעול ובבעלות פדרלית, שלפי הערכות מותקפים על ידי פורעים. כוח המשימה מתואם עם סוכנויות הביטחון המפקחות הכפופות ל-DHS, כדוגמת שירות האבטחה הפדרלי, השירות החשאי של ארצות הברית, אכיפת מכס והגירה סוכנות המכס והגבולות ומינהל אבטחת התחבורה.

עם זאת, כוח המשימה נתקל בביקורת משמעותית בשל תפקידו בפריסת הכוחות הפדרליים בשנת 2020 בארצות הברית לצד מבצע "אגדה". כוח המשימה הואשם על ידי מפגינים שונים בהגנה על אנדרטאות המתארות אנשים עם קשר לגזענות או לעבדות. קבוצות ואישים ליברליים מאשימים את כוח המשימה בהיותו משטרה חשאית, כשאנשיו עוצרים ומגבילים כל מי שמוחה בשלום נגד גזענות, אכזריות משטרתית ועוול חברתי.

## ארגון וכוח אדם
כוח המשימה הוקם בהנחייתו של המזכיר להגנת המולדת צ'אד וולף לתיאום מאמצי שיטור ביטחוני עם סוכנויות הביטחון הכפופות למחלקת לביטחון המולדת (DHS) בפריסת צוותים.

אין כל הערכה ידועה לגבי מספר האנשים הפעילים בצוותי הפריסה או מידע כלשהו לגבי מקום הימצאותם. עם זאת, אנשי שטח מגיעים מתוך שירות האבטחה הפדרלי, השירות החשאי של ארצות הברית, ההגירה ואכיפת המכס, סוכנות המכס והגנה על גבולות ומינהל אבטחת התחבורה.

## הערות שוליים

קטגוריה:המחלקה לביטחון המולדת של ארצות הברית
האוניברסיטה הסינית בהונג קונג

**האוניברסיטה הסינית בהונג קונג** (במנדרינית: **香港中文大學**) היא אוניברסיטה ציבורית הממוקמת בהונג קונג אשר הוקמה בשנת 1963.

רוב הלימודים באוניברסיטה מתקיימים באנגלית וחלקם במנדרינית. האוניברסיטה הסינית היא המוסד האקדמי היחידי בהונג קונג שאנשיו זכו בכל הפרסים הנחשבים בעולם האקדמי: פרס נובל, מדליית פילדס ופרס טיורינג. ארבעה זוכי פרס נובל היו קשורים בצורה כזו או אחרת למוסד ובהם צ'ארלס קואן קאו וצ'ן-נינג יאנג. האוניברסיטה חברה בארגונים אקדמאיים רבים ובהם איגוד אוניברסיטאות חבר העמים הבריטי (ACU), ארגון האוניברסיטאות העולמי (IAU) ורשת אוניברסיטאות עולמית (WUN).

## היסטוריה
האוניברסיטה הסינית בהונג קונג הוקמה באוקטובר 1963 באמצעות חוק שהועבר במועצה המחוקקת של הונג קונג כאיחוד של שלוש מכללות קיימות, כשהוותיקה ביניהן הוקמה בשנת 1949. חלק ממבני המכללות הוקמו בתמיכתה של קרן פורד. בתחילה, האוניברסיטה כללה את הפקולטה לאמנויות, הפקולטה למדעים והפקולטה למדעי החברה. בשנת 1965 הוקם בית הספר לחינוך, אשר בשנים שלאחר מכן הפך לפקולטה עצמאית. בשנת 1966 החלו לימודים לתארים מתקדמים. בשנת 1971 נוסדה התאחדות הסטודנטים.

האוניברסיטה הפכה למוקד מהומות בין הסטודנטים למשטר הסיני בזמן מחאות 2019–2020.

## דירוגים
### דירוגים בין-לאומיים
* דירוג שאנגחאי - מיקום 101–150 (2023)
* דירוג Times Higher Education - מיקום 10 (2024)
* דירוג QS לאוניברסיטאות - מיקום 47= (2024)

### דירוג אזורי - אסיה
* דירוג Times Higher Education - מיקום 2–3 (2024)
* דירוג QS לאוניברסיטאות - מיקום 10 (2024)

## קישורים חיצוניים

* 

סינית
קטגוריה:התאגדות אוניברסיטאות האוקיינוס השקט
קטגוריה:רשת אוניברסיטאות עולמית
טיסה 1344 של אייר אינדיה אקספרס

**טיסה 1344 של אייר אינדיה אקספרס** הייתה טיסת נוסעים בינלאומית, שהמריאה ב־7 באוגוסט 2020 מדובאי, איחוד האמירויות הערביות לקוז'יקוד, הודו. בעקבות ניסיונות נחיתה מרובים שכשלו בגלל רוחות כבדות, המטוס החליק על מסלול 10 בנמל התעופה הבין-לאומי של קליקוט . 16 נוסעים ושני אנשי צוות – הקברניט וטייס המשנה – נהרגו בהתרסקות. התאונה הייתה אסון האוויר הקטלני ביותר בהודו למעלה מעשור לאחר ההתרסקות ב-2010 של טיסה 812 של אייר אינדיה אקספרס במנגאלור, בה נהרגו 158 בני אדם.

## הטיסה
המטוס מסוג בואינג (737-8HG (SFP עזב את שער E6 והמריא ממסלול 30R בנמל התעופה הבינלאומי דובאי ב־7 באוגוסט 2020, בשעה 14:14 שעון מקומי, והיה אמור להגיע לשדה התעופה הבינלאומי של קליקוט בקוז'יקוד, קרלה, בשעה 19:40 שעון מקומי, טיסה בעלת מרחק של 2,673 ק"מ. זו הייתה טיסת השבה לאנשים שהיו תקועים בחו"ל בגלל מגפת הקורונה.

## ההתרסקות
המטוס הצליח להגיע לנמל התעופה בזמן. הגישה הייתה לכיוון מסלול 28, אך הוא החמיץ שתי נחיתות בגלל רוח גבית והסתובב מעל המסלול בזמן שהמתין לפינוי השטח לפני שינחת על מסלול 10.

בגלל המונסון והשטפונות בקראלה באותה תקופה, תנאי מזג האוויר הסגריריים הפחיתו את הראות בעת הנחיתה ל-. מסלול 28 היה בשימוש ובניסיון הנחיתה הראשון, הטייס לא יכול היה לראות את המסלול וביקש מסלול 10. בניסיון השני ב־ במסלול 10, המטוס נגע ליד מסלול ההסעה "C", שהוא כ- אחרי ההתחלה של המסלול. המטוס לא הצליח לעצור לפני סוף המסלול וצלל  לתוך נקיק, תוך כדי שהוא מפצל את גוף המטוס לשני חלקים לאחר הצלילה. לא דווח על שרפה לאחר ההתרסקות. רוח גבית, מרבצי גומי ומסלול רטוב המשפיעים על ביצועי הבלימה של המטוס נחשבים כגורמים שמאחורי התאונה. בזמן הנחיתה רוח גבית הייתה סביב . המטוס היה במהירות של  ובגובה של כ־ מעל פני המסלול 10, שאינו נחשב אידיאלי לגמר קצר בתנאי מזג אוויר גרועים. אירוע זה היה דומה להחמצת מסלול ההמראה של טיסה 812 של אייר אינדיה אקספרס שאירעה ב-22 במאי 2010 בנמל התעופה הבינלאומי במנגאלור, ובו נהרגו 158 אנשים שהיו על המטוס.

בסך הכל עלו על סיפון המטוס 184 נוסעים, ארבעה דיילים ושני אנשי צוות תא הטייס. נכון ל־8 באוגוסט, 18 בני אדם מתו בהתרסקות (16 נוסעים ושני הטייסים) ולמעלה ממאה בני אדם נפצעו.

## קישורים חיצוניים

## הערות שוליים

אייר אינדיה אקספרס, 1344
אייר אינדיה אקספרס, 1344
אייר אינדיה אקספרס, 1344
אייר אינדיה אקספרס, 1344
קטגוריה:אסונות בהודו
אייר אינדיה אקספרס, 1344
אייר אינדיה אקספרס, 1344
קטגוריה:2020 בהודו
קטגוריה:אייר אינדיה
אינס פלומבו

**אינס פלומבו** (בספרדית: **Inés Palombo**; נולדה ב-15 ביולי 1985; רוסריו, ארגנטינה) היא שחקנית, דוגמנית ומאמנת אונטולוגיה ארגנטינאית.

## ביוגרפיה
פלומבו החלה את קריירת המשחק ב-2003, בעונה השנייה של הטלנובלה הארגנטינאית של המפיקה והיוצרת כריס מורנה, "המורדים", לצידם של בנחמין רוחאס, פליפה קולומבו, לואיסנה לופילטו וקמילה בורדונבה.

ב-2005, פלומבו נטלה חלק בטלנובלה הארגנטינאית "מדיה פלאטה".

ב-2007 פלומבו נטלה חלק בתפקיד הראשי בסדרה הארגנטינאית "רומיאו וחולייטה", לצידם של אליאס וינולס, ברנדה גנדיני, פרנסיסקו באס ובנחמין אמדאו.

פלומבו גילמה מספר תפקידי אורח במספר טלנובלות ארגנטינאיות, וביניהן "פלוריסיינטה", "La niñera", בגרסה הארגנטינאית של "נשואים פלוס", "נשים רוצחות", "Jake & Blake", "אמיצים", "יורשי הנקמה" ו"Babylon".

ב-2006 פלומבו נטלה חלק בטלנובלה הארגנטינאית "Sos mi vida", לצידם של פקונדו ארנה ונטליה אוריירו.

בין 2008–2009 פלומבו נטלה חלק בטלנובלה הארגנטינאית "Atracción x4", לצידם של אליאס וינולס, לואיסנה לופילטו וקמילה בורדונבה.

ב-2012 פלומבו נטלה חלק במיני-סדרה הארגנטינאית "30 días juntos", לצידם של ניקולס פאולס, פרנסיסקו באס ואאוחניה סוארס.

בין השנים 2012–2013, פלומבו נטלה חלק בטלנובלה הארגנטינאית "Mi amor, mi amor", לצדם של חואן מנואל חיל נבארו, ברנדה גנדיני וחסמין סטוארט.

בשנת 2017 שיחקה בתפקיד משנה בטלנובלה "5 כוכבים" בתור נדיה גוטיירז, חברתה לכיתה של קרלה בתיכון ואשתו של סבסטיאן.

## חיים אישיים
מ-2020, פלומבו נמצאת במערכת יחסים עם ניקולס אוגרטה.

ב-10 בינואר 2022 נולד בנם של בני הזוג, פליפה אוגרטה.

## קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:דוגמניות ארגנטינאיות
קטגוריה:ארגנטינאיות שנולדו ב-1985
קטגוריה:ארגנטינאים שנולדו ב-1985
קטגוריה:שחקניות טלוויזיה ארגנטינאיות
Samsung Health

ממוזער|ימין|תמו ת מסך של היישומון על גבי הפלאפון, ועל גבי שעון דיגיטלי ייעודי
**Samsung Health** (בתרגום לעברית: **סמסונג בריאות**) היא פלטפורמה ויישומון מעקב בריאותי שפותחה על ידי חברת סמסונג בשנת 2012, המופצת בחנויות ההורדה של גוגל ואפל באופן חינמי. האפליקציה מאפשרת למשתמשים לבצע מעקב אחר הפעילות היומיומית שלהם ומדווחת על הפעילות הגופנית, הרכב התזונה ושעות השינה של המשתמש. האפליקציה הושקה ב-2 ביולי 2012 יחד עם השקת הטלפון גלקסי אס 3. האפליקציה מותקנת כברירת מחדל בטלפונים ממותג הגלקסי (אחרי ה-S4) אך ניתן להוריד אותה גם מחנות סמסונג גלקסי  הרשמית של סמסונג ושאר חנויות ההורדה. האפליקציה זמינה במעל 80 שפות. ליישומון יש מעל מיליארד הורדות.

האפליקציה כוללת בתוכה שלל מאפיינים ותכונות. המשתמש באפליקציה יכול לעקוב אחר התזונה היומית שלו, תוך הקפדה על מאזן קלורי ואיזון בין אבות המזון. כמו כן, האפליקציה מאפשרת למשתמש לעקוב אחר הפעילות הגופנית שלו על ידי שימוש בשבב ה-GPS, כך שתציג בפניו את זמן הפעילות, המרחק המהירות וכמות הקלוריות הנשרפו במהלכה. ניתן גם לעקוב אחרי כמות שעות השינה, כמות הקפאין והמים הנצרכת ועוד. בחלק מהטלפונים ניתן למדוד גם לחץ דם ודופק לב. האפליקציה מציגה בדף הראשי את מד הצעדים כמו גם בתפריט המחוונים בטלפון, וכן את זמן הפעילות והמרחק.

בחלון נוסף באפליקציה שמתויג בשם "יחד" ניתן להשוות בין הפעילות של חברי המשתמש, להתחרות בכמות הצעדים ולהשתתף באתגרים עולמיים.

בספטמבר 2015, השיקה החברה את האפליקציה לכל מכשירי האנדרואיד. מ-2 באוקטובר 2017 האפליקציה זמינה גם למכשירי האייפון, מ-IOS 9 ומעלה. ב-4 באפריל האפליקציה שינתה את שמה מ-Samsung Health ל-S Health. הגרסה האחרונה שוחררה ב-20 בפברואר 2020.

## ראו גם
* HealthKit
* Google Fit

## קישורים חיצוניים
* 

## הערות שוליים

קטגוריה:יישומונים
קטגוריה:תוכנות שהושקו ב-2012
רבקה (סרט, 2020)

**רֶבֶּקָה** (באנגלית: **Rebecca**) הוא סרט מותחן גותי-רומנטי בריטי שבוים על ידי הבמאי בן ויטלי עם תסריט מאת ג'יין גולדמן, ג'ו שברנל ואנה ווטרהאוס. הסרט מבוסס על הרומן הגותי משנת 1938 באותו השם שנכתב על ידי הסופרת דפנה דה מוריאה, וכמו כן מהווה עיבוד מחודש לסרטו של אלפרד היצ'קוק, משנת 1940, "רבקה". בסרט מככבים לילי ג'יימס, ארמי האמר, קריסטין סקוט-תומאס, טום גודמן-היל, קילי הוז, סם ריילי ואן דאוד

הסרט עלה לשידור ב-21 באוקטובר 2020 בשירות הזרמת המדיה של נטפליקס.

## תקציר העלילה
אחרי רומן סוער במונטה קרלו עם האלמן האריסטוקרטי והנאה, מקסים דה וינטר, כלה צעירה וטרייה מגיעה למנדרלי, האחוזה המשפחתית של בעלה הטרי הנמצאת באזור חוף אנגלי נטוש ומלא סחפים. נאיבית וחסרת ניסיון, הכלה הטרייה מתחילה להתרגל לשגרת חייה החדשים, אך מוצאת את עצמה נאבקת בצל אשתו הראשונה והמתה של בעלה, רבקה האלגנטית והמסתורית, שמורשתה הרדופה נשמרת בחיים על ידי מנהלת משק הבית המרושעת של אחוזת מנדרלי, גברת דנברס.

## צוות השחקנים
* לילי ג'יימס - **גברת דה וינטר**
* ארמי האמר - **מקסים דה וינטר**
* קריסטין סקוט-תומאס - **גברת דנברס**
* טום גודמן-היל - **פרנק קראולי**
* קילי הוז - **ביאטריס לייסי**
* סם ריילי - **ג'ק פאבל**
* אן דאוד - **גברת ואן הופר**
* בן קרומפטון
* מארק לואיס ג'ונס - **המפקח וולש**
* ג'יין לפוטייר - **הסבתא**
* אשלי ריינולדס - **רוברט**

## הפקה
הפקת הסרט הוכרזה לראשונה בנובמבר 2018, תחת ההכרזה כי השחקנים לילי ג'יימס וארמי האמר לוהקו לתפקידים הראשיים של הסרט, שיבוים על ידי הבמאי בן ויטלי ויופץ על ידי נטפליקס. במאי 2019, קריסטין סקוט-תומאס, קילי הוז, אן דאוד, סם ריילי ובן קרומפטון לוהקו לצוות השחקנים של הסרט.
### צילומים
צילומי הסרט החלו ב-3 ביוני 2019. אחוזת קרנבורן בדורסט שימשה כסט לצילומים שנערכו ביולי 2019. בסוף יולי 2019, הצילומים התרחשו באזור הארטלנד קוואי שבדבון בסוף יולי 2019.

## הפצה
הסרט עלה לשידור תחת הפצתה של שירות הזרמת המדיה נטפליקס ב-21 באוקטובר 2020.

## קישורים חיצוניים
* 

#### ביקורות
* 
* 
* 
* 

## הערות שוליים

קטגוריה:סרטי מתח בריטיים
קטגוריה:סרטי דרמה בריטיים
קטגוריה:סרטים רומנטיים
קטגוריה:סרטים לפי ספרי דפנה דה מוריאה
קטגוריה:נטפליקס: סרטים
קטגוריה:סרטים בריטיים משנת 2020
קטגוריה:סרטי 2020
RWTH אוניברסיטת אאכן

**RWTH אוניברסיטת אאכן** (בגרמנית: ** Rheinisch-Westfälische Technische Hochschule Aachen**) היא אוניברסיטה ציבורית הממוקמת באאכן שבגרמניה אשר הוקמה בשנת 1870. זוהי האוניברסיטה הטכנית הגדולה ביותר בגרמניה, עם כ-45,000 סטודנטים.

אוניברסיטת אאכן חברה ב-TU9, חברה בוועידת בתי הספר האירופיים לחינוך ומחקר הנדסי מתקדם וחברה בליגת IDEA.

מבין האישים הבולטים שלמדו באוניברסיטה או עבדו בה ניתן למנות את פטר דביי, וילהלם וין, יוהנס שטארק ופיליפ לנארד.

## היסטוריה
הרעיון הראשוני להקמת אוניברסיטת אאכן עלה בשנת 1858 על ידי פרידריך השלישי, קיסר גרמניה. לאחר שנים של מחלוקת על מיקום האוניברסיטה, הלימודים החלו רק ב-10 באוקטובר 1870 במהלך מלחמת צרפת–פרוסיה עם 223 תלמידים ו-32 מורים. מטרת האוניברסיטה הייתה בעיקר להכשיר מהנדסים שיוכלו לשרת את צורכי המהפכה התעשייתית.

במהלך מלחמת העולם הראשונה אוניברסיטת אאכן נפגעה כתוצאה ממותם של רבים מתלמידיה במלחמה. במהלך מלחמת העולם השנייה למדו במוסד מספר נמוך של סטודנטים וכ-70% מהמבנים של האוניברסיטה נפגעו. לאחר סיום המלחמה בשנת 1945 האוניברסיטה התאוששה והתרחבה במהירות. בסוף שנות ה-60 כבר למדו באוניברסיטה למעלה מ-10,000 סטודנטים. בתקופה זו כבר הוקמו הפקולטות לרפואה ופילוסופיה. האוניברסיטה המשיכה לגדול במהירות ובשנת 1980 למדו בה כ-25,000 סטודנטים. בשנת 1990 מספר הסטודנטים עלה כבר ל-37,000.

כיום (2020) מקצועות הלימוד הפופולריים ביותר הם הנדסה (57%), מדעי הטבע (23%), כלכלה ומדעי הרוח (13%) ורפואה (7%).

## פקולטות
האוניברסיטה מחולקת לתשע פקולטות:
* 
* 
* 
* 
* 
* 
* 
* 
* 

## דירוגים בין-לאומיים
* דירוג שאנגחאי: מקום 201–300 (2023)
* Times Higher Education: מקום 90 (2024)
* דירוג QS לאוניברסיטאות: מקום 106 (2024)

## קישורים חיצוניים

* 

קטגוריה:גרמניה: אוניברסיטאות ומכללות
קטגוריה:אאכן
קטגוריה:TU9
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:ליגת IDEA
טראפין היהלום

ממוזער|טראפין יהלום צעיר
**טראפין היהלום** (שם מדעי: *Malaclemys terrapin*) הוא מין של צב ממשפחת הצבים הביצתיים והוא המין היחיד בסוגו. הוא חי בטבע רק לאורך ביצות, מנגרובים, נהרות רדודים וגם במים מליחים לאורך דרום ומזרח ארצות הברית וגם בברמודה. הוא בעל הטווחים הגדולים ביותר של צבי מים אמריקאים, החל מקייפ קוד בצפון עד לפלורידה קיז בדרום.

הטראפין קיבל את שמו מהשפות האלגונקוויות - שפות אמרינדיאניות וכונה "torope" - כינוי לצבי מים החיים גם במים מתוקים וגם במים מליחים. קיימים מעט מינים כאלה ומין זה הוא הבולט שביניהם. עם זאת חדירת המושג לאנגלית הבריטית, בה אין מיני צבים כאלה, משמש גם למיני צבים אחרים כמו צבגון אדום-אוזן החי רק בבריכות מים מתוקים. השם "יהלום" מתייחס לתצורות שעל שריונו המזכירות צורת יהלום.

## תיאור
צב זה מגיע לאורך של 13 סנטימטרים בזכרים, בעוד הנקבות גדולות יותר ומגיעות לאורך של 19 סנטימטרים והנקבה הגדולה ביותר שנמדדה הגיעה לאורך 23 סנטימטרים. הזכרים שוקלים בממוצע עד 300 גרם והנקבות עד 500 גרם, אם כי הנקבה הגדולה ביותר שקלה 1 קילוגרם.

לצבים שריון משוטח ועבה בצבע בהיר עם עיטורים חומים-בהירים עד אפורים וסביבם טבעות דמויות יהלום כמעט לבנות. צבע הגוף משתנה מחום לאפור, צהוב ועד לבן. לאורך כל הגוף עד הראש ישנן נקודות שחורות מזהות. הצבים בעלי כפות רחבות המשמשות לשחייה ובעלי צוואר ארוך, ראש קטן ולסתות נוקשות לבנות.

צבים אלה, בניגוד לרוב בני משפחתם, עמידים למי מלח ועורם ושריונם בלתי חדירים למלח. עם זאת הם תלויים במים מתוקים לשתייה והם קולטים אותם בשתיית גשמים או אף בעזרת שתיית השכבות העליונות ביותר של המים המליחים, המכילים פחות מלח. כמו רוב הצבים, הם נאלצים לעלות לחופים, לרוב באדמות בוץ או בדיונות חול, שבהן הם מטילים את ביציהם, 5 עד 10 ביצים בממוצע.

הצבים בעלי לסתות חזקות והם ניזונים בעיקר מצדפות, חלזונות ימיים שונים, סרטנים ודגים קטנים בנוסף לכמה מיני עשבים מימיים כמו *Spartina*.

## תת-מינים
ידועים 7 תת-מינים של צב זה:
* *Malaclemys terrapin centrata*
* *Malaclemys terrapin littoralis*
* *Malaclemys terrapin macrospilota*
* *Malaclemys terrapin pileata*
* *Malaclemys terrapin rhizophorarum*
* *Malaclemys terrapin tequesta*
* *Malaclemys terrapin terrapin*

## קישורים חיצוניים

## הערות שוליים

קטגוריה:טקסונים שתוארו בידי יוהאן דוד שופף
קטגוריה:צבים ביצתיים
קטגוריה:זוחלים יחידים בסוגם
קטגוריה:ארצות הברית: זוחלים
קטגוריה:בעלי חיים אאוריהלינים
קטגוריה:בעלי חיים שתוארו ב-1793
קרון הלהקה

**קרון הלהקה** (באנגלית: **The Band Wagon**) הוא סרט מוזיקלי אמריקאי משנת 1953 בבימויו של וינסנט מינלי, עם פרד אסטר וסיד צ'ריס בתפקידים הראשיים.

השירים נכתבו בידי ארתור שוורץ והמוזיקה בידי הווארד דיץ. התסריט מבוסס על המחזמר "קרון הלהקה" של ג'ורג' קאופמן שהוצג בברודוויי ב-1931 שגם בו שיחק ורקד פרד אסטר ביחד עם אחותו אדל.

השיר "זהו בידור" () חובר במיוחד לסרט הפך ללהיט והפך לסמליל של חברת מטרו גולדווין מאייר. השיר "Dancing in the Dark" מההצגה המקורית, תוזמר ומהווה מוזיקת רקע לאחד מקטעי הריקוד המפורסמים של פרד אסטר וסיד צ'ריס.

## תקציר העלילה
טוני האנטר (פרד אסטר) מגיע לניו יורק מהוליווד. פעם הוא היה שחקן מפורסם על בימות ברודוויי אבל כעת נשכח. בתחנת הרכבת מחכים עיתונאים וצלמים אך מיד מתברר לו שזה לא לכבודו אלא לכבוד אווה גרדנר (בהופעת קמע). הוא מוזמן לתיאטרון על ידי ידידיו מהעבר המלחין מרטון לסטר (אוסקר לבנט) ואשתו השחקנית והמחזאית לילי (ננט פאבריי). הם מכירים לו את הבמאי ג'פרי קורדובה (ג'ק ביוקנן) שמציע לכתוב מחזמר על נושא פאוסט. טוני מטיל בכך ספק כי לדעתו זה לא מתאים לבידור אך ג'פרי משכנע אותם כי הכל שייך לבידור והם שרים ביחד "זהו בידור".

למחזמר דרושה בלרינה וטוני צופה בהצגת בלט עם הבלרינה גבריאלה "גבי" ג'ראר (סיד צ'ריס) ומתפעם ממנה. גבי טוענת שהיא רקדנית בלט ולא מתאימה להצגה, גם הכוראוגרף והמנהל שלה פול בירד (ג'יימס מיצ'ל) מסתייג מהתפקיד ומסכים רק לאחר שמוצע לו תפקיד הכוראוגרף של ההצגה.

היחסים בין טוני לגבי יודעים עליות ומורדות. לבסוף הם מתפייסים, נוסעים בכרכרה לסנטרל פארק ורוקדים שם ריקוד חושני לצליל הנעימה ""Dancing in the Dark".

הצגת הבכורה בניו הייבן מקבלת ביקורות קטלניות והמשקיעים מסרבים לתמוך בה. ברגע השפל של הצוות, מקבל טוני על עצמו להפוך אותה למופע וודביל במימון שלו. ההצגה נכתבת מחדש בשם "קרון הלהקה" ובה קטע ריקוד בלשי "The Girl Hunt" וקטע "השלישייה" וזוכה להצלחה עצומה ומוצגת בערים גדולות כשהצוות מתנייע כל הזמן בקרונות רכבת.

לבסוף עורכים כל אנשי ההפקה קבלת פנים לטוני, גבי מברכת אותו והם מתנשקים לכל השירה של "זהו בידור".

## צוות השחקנים

## פרסים
הסרט היה מועמד לפרס אוסקר לעיצוב התלבושות הטוב ביותר, לפרס אוסקר לפסקול המקורי הטוב ביותר ולפרס אוסקר לתסריט המקורי הטוב ביותר.

ב-1995 הוא נבחר לשימור בארכיון הסרטים הלאומי של ארצות הברית בספרית הקונגרס על היות "תרבותי, היסטורי, ואסתטי".

ב-2006 הוא נבחר על ידי מכון הסרטים האמריקאי במקום ה-17 ברשימת הסרטים המוזיקליים הגדולים ביותר.

## קישורים חיצוניים

* קדימון לקרון הלהקה, באתר יוטיוב
*קרון הלהקה, באתר TCM
* "רוקדים בלילה", באתר יוטיוב
* "שלישייה", באתר יוטיוב
* "זהו בידור", באתר יוטיוב
* סצנת הסיום, באתר יוטיוב
* בלט "ציד נערה", באתר יוטיוב

קטגוריה:סרטי 1953
קטגוריה:סרטי וינסנט מינלי
קטגוריה:סרטי מטרו גולדווין מאייר
קטגוריה:סרטים אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים מבוססי מחזות
קטגוריה:סרטים מוזיקליים
קטגוריה:סרטים רומנטיים
קטגוריה:ערכים שבהם תבנית בריטניקה אינה מתאימה
אוניברסיטת לייבניץ בהנובר

**אוניברסיטת לייבניץ בהנובר** (בגרמנית: ** Gottfried Wilhelm Leibniz Universität Hannover**) היא אוניברסיטה ציבורית בעיר הנובר שבגרמניה. האוניברסיטה, שנוסדה בשנת 1831, היא אחת הגדולות והוותיקות ביותר למדע וטכנולוגיה בגרמניה, עם כ-26,000 סטודנטים, מתוכם כ-2,000 ממדינות זרות. יש בה תשע פקולטות המציעות 190 תוכניות לימוד שונות. אוניברסיטת לייבניץ הנובר חברה בוועידת בתי הספר האירופיים לחינוך ומחקר הנדסי מתקדם ובארגון TU9. עם בוגריה הידועים של האוניברסיטה ניתן למנות את וילהלם בוש ופסקואל יורדן.

עד שנת 2006 הייתה ידועה האוניברסיטה בתור אוניברסיטת הנובר, ובשנה זו הוחלט לקרוא לה על שם הפילוסוף גוטפריד וילהלם לייבניץ.

נכון לשנת 2024 האוניברסיטה מונה תשע פקולטות:
* הפקולטה לארכיטקטורה ואדריכלות נוף
* הפקולטה להנדסה אזרחית וגאודזיה
* הפקולטה לכלכלה וניהול
* הפקולטה להנדסת חשמל ומדעי המחשב
* הפקולטה למדעי הרוח
* פהקולטה למשפטים
* הפקולטה למתמטיקה ופיזיקה
* הפקולטה להנדסת מכונות
* הפקולטה למדעי הטבע

## דירוגים בין-לאומיים
* דירוג שאנגחאי - מקום 501–600 (2023)
* Times Higher Education - מקום 351–400 (2024)
* דירוג QS לאוניברסיטאות - מקום 481 (2024)

## בוגרים ידועים
עם בוגריה הידועים של האוניברסיטה ניתן למנות את:

* וילהלם בוש - צייר ומשורר
* פסקואל יורדן - פיזיקאי
* אורסולה פון דר ליין - פוליטיקאית
* ארתור שרביוס - מהנדס חשמל וממציא מכונת ההצפנה "אניגמה"
* אריך טופ - מפקד צוללת במלחמת העולם השנייה ואדריכל

### זוכי פרס נובל
בין בוגרי האוניברסיטה וחברי הסגל שלה נכללים מספר זוכי פרס נובל:

* פרידריך ברגיוס - חתן פרס נובל לכימיה בשנת 1931
* גרהרד ארטל - כימאי, חתן פרס נובל לכימיה בשנת 2007
* יוהנס הנס דניאל ינסן - חתן פרס נובל לפיזיקה בשנת 1963

## קישורים חיצוניים

* 

## הערות שוליים

לייבניץ בהנובר
קטגוריה:סקסוניה התחתונה: חינוך
קטגוריה:הנובר
*
לייבניץ בהנובר
לייבניץ בהנובר
קטגוריה:הנובר: מבנים